b"\n_START_ARTICLE_\nSanta Maria de Corbera\n_START_SECTION_\nDescripci\xc3\xb3\n_START_PARAGRAPH_\nEdifici religi\xc3\xb3s, parr\xc3\xb2quia de Corbera de Dalt. T\xc3\xa9 la fa\xc3\xa7ana orientada a Sud-oest i ocupa el cim d'un tur\xc3\xb3 on, en part, hi havia antigament el castell dels barons de Corbera i possiblement l'antiga capella rom\xc3\xa0nica de la qual es conserva un tram de socolada a unes parets Sud-est. El campanar vuitavat que t\xc3\xa9 gravat a la cara Sud un rellotge de sol amb una data interior a la reconstrucci\xc3\xb3 del temple. Fou transformat en una planta d'una nau amb capelles laterals d'estil neocl\xc3\xa0ssic. El campanar t\xc3\xa9 tres campanes anomenades Maria, Magdalena i Telma._NEWLINE_Dins de l'esgl\xc3\xa9sia es conserva la Imatge de Santa Magdalena. Es tracta d'una imatge g\xc3\xb2tica del segle XV, copatrona de la vila.\n_START_SECTION_\nHist\xc3\xb2ria\n_START_PARAGRAPH_\nSembla que no hi ha dades anteriors al 1295, quan el noble Marimon de Plegamas va construir un altar dedicat a Santa Maria._NEWLINE_Segons documentaci\xc3\xb3 del llinatge Llopart Can Llopart, al s. XVI es realitzen obres de reconstrucci\xc3\xb3 o ampliaci\xc3\xb3 de l'esgl\xc3\xa9sia. El 1968 es van fer obres a l'interior donant m\xc3\xa9s capacitat a l'espai dels fidels."